Роден е в дебърското българо-албанско село Граждане, чието име носи като фамилно. Влиза в движението за независимост и заедно с Елез Исуфи, Суфа Джелили, Садула Стразимири и Дине Макелара е лидер на албанското въстание в Дебърско в 1909 - 1912 година. По време на албанското въстание от 1912 година в края на май Граждани, заедно с Хафуз Лънгун, Екерем Цами, Шукри бей, Дине Макелара и капитаните Хаки Либохова, Исмаил Хаки Корча, Исмаил Пекини, Ибрахим Гякова образуват въстанически отряд и на 23 юни 1912 година излизат в Малесията. След това участва в последвалата борба срещу сръбската окупация на Дебърско.